b'\n_START_ARTICLE_\nJorond\xc5\xbeima\n_START_PARAGRAPH_\nJorond\xc5\xbeima  (jap. \xe4\xb8\x8e\xe8\xab\x96\xe5\xb3\xb6) viena i\xc5\xa1 Amami sal\xc5\xb3 Japonijoje. Ji yra 22 km \xc4\xaf \xc5\xa1iaur\xc4\x99 nuo Hedo ta\xc5\xa1ko, \xc5\xa1iauriausios Okinavos salos dalies. Jorond\xc5\xbeima yra tarp Ryt\xc5\xb3 Kinijos j\xc5\xabros ir Ramiojo vandenyno, tai pie\xc4\x8diausia Kago\xc5\xa1imos prefekt\xc5\xabros sala. Kartais ji vadinama Joronto. Salos plotas  20,8 km\xc2\xb2 , perimetras 23,5 km. Saloje gyvena apie 6 t\xc5\xabkst. \xc5\xbemoni\xc5\xb3. Auk\xc5\xa1\xc4\x8diausias ta\xc5\xa1kas yra 98 m.\n_START_SECTION_\nIstorija\n_START_PARAGRAPH_\nJorond\xc5\xbeima i\xc5\xa1 prad\xc5\xbei\xc5\xb3 buvo Ri\xc5\xabki\xc5\xab karalyst\xc4\x97s dalis, o jos gyventojai (Jorond\xc5\xbein) kalb\xc4\x97jo savo kalba, jorongo (vietiniai j\xc4\x85 vadino Yuunyuu Futubu). Jorongo yra okinavie\xc4\x8di\xc5\xb3 kalbos dialektas, turintis kai kuri\xc5\xb3 tos kalbos \xc5\xbeod\xc5\xbei\xc5\xb3, bet gramatikos pagrindai pana\xc5\xa1\xc5\xabs \xc4\xaf japon\xc5\xb3 kalb\xc4\x85. Ta\xc4\x8diau jorongo turi daugiau gars\xc5\xb3 ir grie\xc5\xbetesn\xc4\x99 kalbos herarchij\xc4\x85, pagarb\xc5\xabs kreipiniai, pridedami prie vard\xc5\xb3 yra neatskiriama kalbos gramatikos ir sintaks\xc4\x97s dalis. Jauni \xc5\xbemon\xc4\x97s dar moka kalb\xc4\x85, bet vaikai jos nebesimoko arba kalba su akcentu, nes darbe ir namie paplito standartin\xc4\x97 japon\xc5\xb3 kalba._NEWLINE_Jorond\xc5\xbeimos modernizacija prasid\xc4\x97jo po Antrojo Pasaulinio karo, kai okinavie\xc4\x8diai b\xc4\x97gdami nuo okupacijoss prad\xc4\x97jo plaukti 20 km \xc4\xaf sal\xc4\x85. Po 1960 m. buvo \xc4\xafvesta elektra, nes japon\xc5\xb3 turistams negalint vykti \xc4\xaf Okinav\xc4\x85, jie prad\xc4\x97jo keliauti \xc4\xaf Jorond\xc5\xbeim\xc4\x85. Sala i\xc5\xa1laik\xc4\x97 glaud\xc5\xbeius kult\xc5\xabrinius ry\xc5\xa1ius su Okinava, o Eisa, okinavie\xc4\x8di\xc5\xb3 bugnijimo ir \xc5\xa1oki\xc5\xb3 stilius vis dar populiarus tokiuose festivaliuose kaip Sango Matsuri ("Koral\xc5\xb3 festivalis"), kuris vyksta rugpj\xc5\xabt\xc4\xaf. Okinavos ra\xc5\xa1tai ir suknel\xc4\x97s \xc4\x8dia populiaresni nei Japonijos kit\xc5\xb3 sal\xc5\xb3._NEWLINE_Kitas didelis skirtumas nuo did\xc5\xbei\xc5\xb3j\xc5\xb3 Japonijos sal\xc5\xb3 yra religin\xc4\x97 praktika. Kitur \xc5\xa1intoizmas ir budizmas yra simbioz\xc4\x97je, bet Jorond\xc5\xbeimoje yra tik \xc5\xa1intoizmas. Salie\xc4\x8diai vis dar laikosi senov\xc4\x97s tradicij\xc5\xb3 ir \xc5\xa1ven\xc4\x8dia festivalius. Jorond\xc5\xbeimos muziejuje yra salie\xc4\x8di\xc5\xb3 kaimo kopija._NEWLINE_\xc4\xaedomi praktika yra Joron Kempo su formaliomis kalbomis, cukranendri\xc5\xb3 viskio gerimu ir aukomis dievams. \xc5\xa0i tradicija atsirado Muroma\xc4\x8di laikotarpiu.'